Iliz Itron-Varia Vrenniliz

Iliz porzh bered Brenniliz, dediet d'an Itron-Varia, a zo unan eus ar re goshañ en eskopti Kemper ha Leon (krog da vezañ savet e 1485) hag hervez ar chaloni Yann-Vari Abgrall eo unan eus ar re gaerañ e Breizh e-keñver ar savouriezh hag an delwennoù. Betek 1849 ne oa nemet ur chapel pa oa Brenniliz un darn eus Lokeored en-araok. Brudet e oa ar chapel evel chapel pirc'hirinded Itron-Varia "Brec'h-Elez" hag aotrounez ar Ruskeg o deus roet arc'hant d'he sevel. Savet eo bet an iliz etre 1485 ha 1694, met prantad pennañ ar sevel a zo bet er XVIvet kantved. Traou heverk Delwennoù Sant Erwan e koad liesliv (sant Yeun skrivet war ar sichenn), etre delwennoù ar paour hag ar pinvidig (hanter kentañ ar XVIIvet kantved); Itron-Varia Brec'h-Elez (Breac-Ellis) e koad liesliv en ur c'hustod gant stalafioù skeudennet gant Eva, ar Werc'hez o flastrañ un diaoulez, an arc'hael Gabriel ha santez Apollina. An diabarzh 2 stern aoter, (XVIvet ha XVIIvet kantved); 8 panell ar werenn livet er chantele XIVvet kantved a ziskouez buhez ar Werc'hez; kroaz arc’hant lidkerzh (1650) graet gant Jean Blanchard, orfebour e Kemper. c’halvar e kersantit (1625), delwenn ar Pietà warnañ, kizellet gant Rolant Dore ; Er chantele ez eus ur maen gant un enskrivadur warnañ: « Youenn Toux. Prokulor. Er bloavezh M CCCC IIII XX pemp (1485) eo bet kroget gant ar chapel-mañ. »